ফের সিবিআইয়ের নজরে তৃণমূলের ব্যাঙ্ক অ্যাকাউন্ট। এবার ব্যাঙ্কের কাছে ত্রিনেত্র লেনদেন সংক্রান্ত নথি চাইল কেন্দ্রীয় গোয়েন্দা সংস্থা। একইসঙ্গে, আরও তিনটি অ্যাকাউন্টের তথ্য জানতে চেয়ে দুটি রাষ্ট্রায়ত্ব ব্যাঙ্ককে চিঠি দিচ্ছে সিবিআই।
 ওয়েব ডেস্ক: ফের সিবিআইয়ের নজরে তৃণমূলের ব্যাঙ্ক অ্যাকাউন্ট। এবার ব্যাঙ্কের কাছে ত্রিনেত্র লেনদেন সংক্রান্ত নথি চাইল কেন্দ্রীয় গোয়েন্দা সংস্থা। একইসঙ্গে, আরও তিনটি অ্যাকাউন্টের তথ্য জানতে চেয়ে দুটি রাষ্ট্রায়ত্ব ব্যাঙ্ককে চিঠি দিচ্ছে সিবিআই।
 
তৃণমূলের তরফে আয়ব্যয়ের যে নথি সিবিআইয়ের হাতে তুলে দেওয়া হয়েছিল, তার থেকে চারটি অ্যাকাউন্ট চিহ্নিত করেছে সিবিআই। এরমধ্যে একটি তৃণমূলের নির্বাচনী তহবিলের অ্যাকাউন্ট। ওই অ্যাকাউন্টেই ত্রিনেত্র থেকে আসা টাকা জমা পড়েছিল। সংশ্লিষ্ট অ্যাকাউন্টগুলির ২০১৩-১৪ ও ২০১৪-১৫ আর্থিক বছরের লেনদেনের তথ্য জানতে চেয়েছে সিবিআই। কেন্দ্রীয় গোয়েন্দা সংস্থার আধিকারিকরা মনে করছেন, তৃণমূলের আরও কয়েকটি অ্যাকাউন্ট রয়েছে। এবিষয়ে বিস্তারিত জানতে আয়কর দফতরের সঙ্গে যোগাযোগ করছে সিবিআই।